Predmetom verejného obstarávania je komplexné odborné poradenstvo pre GES v Strednej odbornej škole služieb a priemyslu sv. Jozafáta, Trebišov pre vybrané objekty/budovy školy. Jedná sa o pavilóny P1, P6 a Hala.

* **Pavilón P1** pozostáva z dvoch nadzemných podlaží, objekt je umiestnený na parcelách č. 2368/4, 2368/5 a čiastočne 2368/1. Slúži ako administratívna budova, s umiestnením kancelárskych priestorov pre vedenie školy. Súčasťou objektu je školská reštaurácia s barovou časťou a kuchyňou s potrebným zázemím. Na 2. NP sa nachádza odborná učebňa (kuchyňa) slúžiaca ako pracovisko praktického vyučovania a salónik s kapacitou 50 osôb s chladiacou miestnosťou poskytovaný pre verejnosť v rámci vopred objednaných akcií podobne ako školská reštaurácia.
* **Pavilón P6** je objekt s dvoma nadzemnými podlažiami, umiestnený na parcelnom čísle 2368/11. Nachádzajú sa tu triedy, odborné učebne, kabinety a prislúchajúce priestory.
* **Hala – Školské dielne**, sa nachádza na parcelnom čísle 2369/4. Školské dielne slúžia ako pracovisko praktického vyučovania pre odbory strojný mechanik, autoopravár – mechanik, strojárska výroba a technické služby v autoservise.